wannaphong/clean_thaiwikipedia huggingface dataset:
# สมาคมฟุตบอลหมู่เกาะบริติชเวอร์จิน
สมาคมฟุตบอลหมู่เกาะบริติชเวอร์จิน  เป็นหน่วยงานที่กำกับดูแลฟุตบอลในหมู่เกาะบริติชเวอร์จิน มีสำนักงานใหญ่ตั้งอยู่ที่ตอร์โตลา ก่อตั้งขึ้นเมื่อปี พ.ศ. 2517 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในหมู่เกาะบริติชเวอร์จินรวมถึงฟุตบอลทีมชาติหมู่เกาะบริติชเวอร์จิน
# สหพันธ์ฟุตบอลโบแนเรอ
สหพันธ์ฟุตบอลโบแนเรอ (,) เป็นหน่วยงานที่กำกับดูแลฟุตบอลในโบแนเรอ มีสำนักงานใหญ่ตั้งอยู่ที่กราเลินไดก์ ก่อตั้งขึ้นเมื่อปี พ.ศ. 2503 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศโบแนเรอรวมถึงฟุตบอลทีมชาติโบแนเรอ
# สหพันธ์ฟุตบอลกือราเซา
สหพันธ์ฟุตบอลกือราเซา  เป็นหน่วยงานที่กำกับดูแลฟุตบอลในกือราเซา มีสำนักงานใหญ่ตั้งอยู่ที่วิลเลมสตัด ก่อตั้งขึ้นเมื่อ ค.ศ. 1921 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในกือราเซารวมถึงฟุตบอลทีมชาติกือราเซา
# สมาคมฟุตบอลคิวบา
สมาคมฟุตบอลคิวบา  เป็นหน่วยงานที่กำกับดูแลฟุตบอลในประเทศคิวบา มีสำนักงานใหญ่ตั้งอยู่ที่ฮาวานา ก่อตั้งขึ้นเมื่อปี พ.ศ. 2467 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศคิวบารวมถึงฟุตบอลทีมชาติคิวบา
# สมาคมฟุตบอลดอมินีกา
สมาคมฟุตบอลดอมินีกา  เป็นหน่วยงานที่กำกับดูแลฟุตบอลในประเทศดอมินีกา มีสำนักงานใหญ่ตั้งอยู่ที่โรโซ ก่อตั้งขึ้นเมื่อปี พ.ศ. 2513 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศดอมินีการวมถึงฟุตบอลทีมชาติดอมินีกา
# สหพันธ์ฟุตบอลโดมินิกัน
สหพันธ์ฟุตบอลโดมินิกัน  เป็นหน่วยงานที่กำกับดูแลฟุตบอลในสาธารณรัฐโดมินิกัน มีสำนักงานใหญ่ตั้งอยู่ที่ซานโตโดมิงโก ก่อตั้งขึ้นเมื่อปี พ.ศ. 2496 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในสาธารณรัฐโดมินิกันรวมถึงฟุตบอลทีมชาติสาธารณรัฐโดมินิกัน
# ศวรรยา ไพศาลพยัคฆ์
ศวรรยา ไพศาลพยัคฆ์ ชื่อเล่น นาน่า เกิด 10 ตุลาคม พ.ศ. 2544 เป็นนักแสดงและนักร้องหญิงชาวไทย อดีตสังกัดนาดาวบางกอก ปัจจุบันเป็นนักแสดงสังกัดเดอะ วัน เอ็นเตอร์ไพรส์ จบการศึกษาจากคณะนิเทศศาสตร์ จุฬาลงกรณ์มหาวิทยาลัย

 ผลงาน 
 ละคร / ซีรีส์
 พ.ศ.  เรื่อง  รับบท ออกอากาศทาง2561  เลือดข้นคนจาง  ณิชา จิระอนันต์ (เหม่เหม)  ช่องวัน 31 โลกโซเชี่ย ล Social Syndrome ตอน Hamsters  ข้าวหอม ไลน์ทีวี 2562  My Ambulance รักฉุดใจนายฉุกเฉิน ทานตะวัน (วัยรุ่น)   ช่องวัน 31 2563  ฉลาดเกมส์โกง  รุจิษยา แซ่ตง (เกรซ)      2564  Hatetag   กวาง อมรินทร์ทีวี 2565  ถึงเธอจิ๊กซอว์ของฉัน To Me Puzzle Pieces มิน (นางเอก)  ช่อง 3 เอชดี 2566 รักร้าย จิราภรณ์ เจนประเสริฐ (เจน) ช่องวัน 31 2567 วิมานสีทอง รินทอง วรทิพย์ (น้องเล็ก) Love Lesson 010 แบบฝึกรักไม่รู้ล้มตูนเกมรักปาฏิหาริย์อลิสา 2568 เป็นต่อ 2025 เอวา (รับเชิญ) แต่ละปีที่มีเธอ นิ้ง2569เพลงเงาดอกงิ้วช่องวัน31

 ภาพยนตร์ 
 พ.ศ.  เรื่อง  รับบท 2565  เทอมสองสยองขวัญ แตงแอน (Faces of Anne) แอน

 เพลง 
 พ.ศ.  เพลง  ร้องร่วมกับ  หมายเหตุ2563  กอดในใจ : One Million Hugs version  พุฒิพงศ์ อัสสรัตนกุล กฤษณภูมิ พิบูลสงคราม พาริส อินทรโกมาลย์สุต ชลธร คงยิ่งยง ณิชาภัทร ฉัตรชัยพลรัตน์  โลมาไม่ใช่ปลา   NaNa ศิลปินคนใหม่นาดาว มิวสิค เพลง “โลมาไม่ใช่ปลา” โลมาไม่ใช่ปลา (Acoustic Version)    กว่าจะรัก (Ost. ฉลาดเกมส์โกง)   

 รางวัล 
 พ.ศ.  รางวัล  สาขา  ผลงานที่เข้าชิง  ผลการตัดสิน2562  ดาราเดลีอวอร์ด ครั้งที่ 8  นักแสดงดาวรุ่งหญิงที่สุดแห่งปี 2018  เลือดข้นคนจาง   รางวัลนาฏราช ครั้งที่ 10  ทีมนักแสดงยอดเยี่ยม  เลือดข้นคนจาง   2563  รางวัลนาฏราช ครั้งที่ 11เปิดโผรายชื่อผู้เข้าชิงรางวัล นาฏราช ครั้งที่ ๑๑  ทีมนักแสดงยอดเยี่ยม  My Ambulance รักฉุดใจนายฉุกเฉิน  2564 รางวัลนาฏราช ครั้งที่ 12  นักแสดงสมทบหญิงยอดเยี่ยม   ฉลาดเกมส์โกง   ทีมนักแสดงยอดเยี่ยม  ฉลาดเกมส์โกง
# สันนิบาตฟุตบอลเฟรนช์เกียนา
สันนิบาตฟุตบอลเฟรนช์เกียนา  เป็นหน่วยงานที่กำกับดูแลฟุตบอลในเฟรนช์เกียนา มีสำนักงานใหญ่ตั้งอยู่ที่กาแยน ก่อตั้งขึ้นเมื่อปี พ.ศ. 2505 เป็นสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) แต่ไม่ได้เป็นสมาชิกของสหพันธ์ฟุตบอลระหว่างประเทศ (ฟีฟ่า) มีหน้ารับผิดชอบดูแลการแข่งขันฟุตบอลลีกในเฟรนช์เกียนารวมถึงฟุตบอลทีมชาติเฟรนช์เกียนา
# สมาคมฟุตบอลกรีเนดา
สมาคมฟุตบอลกรีเนดา (, หรือ GFA) เป็นหน่วยงานที่กำกับดูแลฟุตบอลในประเทศกรีเนดา มีสำนักงานใหญ่ตั้งอยู่ที่เซนต์จอร์เจส ก่อตั้งขึ้นเมื่อปี พ.ศ. 2467 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศกรีเนดารวมถึงฟุตบอลทีมชาติกรีเนดา
# รามัปปเทวาลัย
รามัปปเทวาลยัม (Ramappa Temple) หรือ รามัปปามนเทียร (เทวนาครี: रामप्पा मंदिर) รุเทรศวรมนเทียร เป็นเทวาลัยและแหล่งมรดกโลกโดยยูเนสโกในรัฐเตลังคานาตอนใต้ของประเทศอินเดีย ตั้งอยู่  จากเมืองวรังคัล และ  จากนครไฮเดอราบาด หมู่เทวาลัยตั้งอยู่ในหุบเขาในหมู่บ้านปลัมเปต (Palampet) ในมณฑลเวนกตปุระ (Venkatapur mandal) อำเภอมูลุคู จารึกในเทวาลัยสามารถตีความได้ว่าเทวาลัยสร้างขึ้นในราวปี ค.ศ. 1213 สร้างขึ้นโดยนายพลแห่งจักรวรรดิกากตียะ นามว่า เรจรละ รุทร (Recharla Rudra) ในรัชสมัยของจักรพรรดิคณปตีเทวะ

เทวาลัยนี้จัดเป็นประเภทศิวาลัย (หรือ ศิวาลยัม; Sivalayam) หมายถึงเทวาลัยที่บูชาพระศิวะ โดยที่เทวาลัยนี้มีรามลึงเคศวรเป็นองค์ประธาน มาร์โกโปโลขณะเดินทางมายังจักรวรรดิกากตียะ เคยเรียกขานเทวาลัยนี้ว่าเป็น "ดวงดาราที่เฉิดฉายสว่างไสวที่สุดในบรรดาจักรวาลของเทวาลัยทั้งปวง" (the brightest star in the galaxy of temples) ตัวอาคารของรามัปปเทวาลัยตั้งอยู่บนฐานรูปดาวสูง  ชื่อ รามปัปปะ/รามัปปา ตั้งตามชื่อช่างแกะสลักหรือก่อสร้างเทวาลัย อย่างไรก็ตาม ลักษณะการตั้งชื่อเทวาลัยตามชื่อช่างผู้ก่อสร้างนั้นไม่ค่อยปรากฏมากโดยทั่วไปในอินเดีย เป็นไปได้ว่าเทวาลัยนี้อาจเป็นเทวาลัยแห่งเดียวในอินเดียที่ตั้งชื่อตามช่างผู้ออกแบบ

เทวาลัยได้รับการขึ้นทะเบียนในรายชื่อเบื้องต้นของแหล่งมรดกโลกของยูเนสโกภายใต้ชื่อ "โตรณัมและเทวาลยัมอันอลังการแห่งกากตียะ" ("The Glorious Kakatiya Temples and Gateways") ในปี 2019 หลังจากยื่นแก่คณะกรรมการยูเนสโกไปเมื่อ 10 กันยายน 2015UNESCO "The Glorious Kakatiya Temples and Gateways", Tentative List และในวันที่ 25 กรกฎาคม 2021 เทวาลัยได้รับการขึ้นบัญชีเป็นแหล่งมรดกโลกโดยสมบูรณ์ภายใต้ชื่อ "เทวาลัยกากตียรุเทรศวร (รามัปปา), รัฐเตลังคานา"
# จัตุรัสเมืองเก่า
จัตุรัสเมืองเก่า (,) หรือเรียกสั้น ๆ ว่า สตารอมาก (,) เป็นจัตุรัสเก่าแก่ในย่านเมืองเก่าของปราก เมืองหลวงของประเทศเช็กเกีย ตั้งอยู่ระหว่างจัตุรัสวาตส์ลัฟกับสะพานชาลส์

ในช่วงเทศกาลคริสต์มาส ที่จัตุรัสจะตั้งตลาดคริสต์มาสซึ่งถือเป็นตลาดคริสต์มาสที่ใหญ่ที่สุดในประเทศ และมีผู้เดินทางมาเยี่ยมชมจำนวนมากทุก ๆ ปีiDNES.cz - Vánoční trhy na Staroměstském náměstí končí, strom využijí v zoo ในปี 2016 ซีเอ็นเอ็นได้จัดอันดับตลาดคริสต์มาสปรากให้เป็นหนึ่งในตลาดคริสต์มาสที่ดีที่สุดในโลกสิบอันดับแรก
# อิสตาฟเวิลด์คัพ 2011
อิสตาฟเวิลด์คัพ 2011  เป็นการแข่งขันกีฬาเซปักตะกร้อนานาชาติที่จัดโดยสหพันธ์เซปักตะกร้อนานาชาติ (ISTAF) เพื่อปรับปรุงกีฬาเซปักตะกร้อดั้งเดิมให้ทันสมัย นอกเหนือจาก ISTAF SuperSeries แล้ว อิสตาฟเวิลด์คัพเป็นเวทีสำหรับแสดงสิ่งที่ดีที่สุดของกีฬาและพยายามที่จะขยายความน่าสนใจของกีฬาไปสู่ชุมชนนานาชาติ

การแข่งขันอิสตาฟเวิลด์คัพครั้งแรกเกิดขึ้นที่สนามกีฬา Titiwangsa กรุงกัวลาลัมเปอร์ ประเทศมาเลเซียในเดือนกรกฎาคม พ.ศ. 2554 และมีผู้เข้าร่วมจากนานาชาติ 36 ทีมและนักกีฬาทั้งหมด 180 คน

ผู้ชนะการแข่งขันอิสตาฟเวิลด์คัพ (ชาย) ครั้งที่ 1 คือประเทศไทย และรองชนะเลิศคือมาเลเซีย ผู้ชนะการแข่งขันอิสตาฟเวิลด์คัพ (หญิง) ครั้งที่ 1 คือประเทศไทย และรองชนะเลิศคือเวียดนาม

 ประเทศที่เข้าร่วมแข่งขัน 
 ประเทศที่เข้าร่วมแข่งขัน (ชาย) เจ้าภาพ  กลุ่ม เอกลุ่ม บีกลุ่ม ซีกลุ่ม ดี  (Seed)   (Seed)   (Seed)   (Seed)              กลุ่ม อีกลุ่ม เอฟกลุ่ม จีกลุ่ม เอช  (Seed)   (Seed)   (Seed)   (Seed)              - 

 ประเทศที่เข้าร่วมแข่งขัน (หญิง) เจ้าภาพ  กลุ่ม เอกลุ่ม บีกลุ่ม ซีกลุ่ม ดี  (Seed)   (Seed)   (Seed)   (Seed)        -
# มณฑลสุราษฎร์
มณฑลสุราษฎร์ หรือเดิมชื่อ มณฑลชุมพร  เป็นมณฑลที่ประกอบด้วย 4 เมือง คือ ชุมพร หลังสวน ไชยา และกาญจนดิษฐ์ หรือปัจจุบันคือพื้นที่ในจังหวัดชุมพรและสุราษฎร์ธานี ตั้งที่บัญชาการมณฑลที่ชุมพร (ต่อมาย้ายที่ทำการไปอยู่ที่เมืองไชยาใหม่ จึงได้เปลี่ยนชื่อมณฑลไปด้วย) เป็นมณฑลที่เป็นแหล่งทรัพยากรทางธรรมชาติที่มีคุณค่าทางเศรษฐกิจทั้งแร่ธาตุและป่าไม้ ได้แก่ ดีบุก ถ่านหิน ทองคำ และผลิตภัณฑ์จากป่าทั้งพืชและสัตว์ โดยเฉพาะมีช้างมากจนเรียกว่า ดงช้างจมื่นอมรดรุณารักษ์ (แจ่ม สุนทรเวช). พระราชกรณียกิจสำคัญในพระบาทสมเด็จพระมงกุฎเกล้าเจ้าอยู่หัว, เล่ม 3 (พระนคร : ศึกษาภัณฑ์พาณิชย์, 2512), 34

ประวัติ
สมัยระบบกินเมือง เมืองชุมพรตกอยู่ภายใต้อิทธิพลของเจ้าเมืองนครศรีธรรมราช ซึ่งส่วนใหญ่เป็นตระกูล ณ นคร สาเหตุในการจัดตั้งมณฑลชุมพร เพราะทางกรุงเทพเห็นว่าไม่มีประสิทธิภาพในการควบคุมกำลังคนของหัวเมืองเหล่านี้การเมืองการปกครองของมณฑลชุมพร พ.ศ. 2439-2468, 38. อีกทั้งมีการคุกคามของมหาอำนาจชาวตะวันตกที่กำลังสนใจคอคอดกระในเขตเมืองชุมพรและกระบุรี เป็นส่วนแคบสุดของแหลมมลายูและอาจเป็นเส้นทางย่นระยะทางไปตะวันออกไกลได้การเมืองการปกครองของมณฑลชุมพร พ.ศ. 2439-2468, 42. จึงได้จัดตั้งมณฑลชุมพร เมื่อวันที่ 12 ตุลาคม พ.ศ. 2439 โดยตั้งเป้าหมายจะให้เป็นมณฑลทำนุบำรุงการค้า และแต่งตั้งพระยารัตนเศรษฐี (คอซิมก๊อง) เป็นข้าหลวงเทศาภิบาลมณฑลชุมพร พระยารัตนเศรษฐีเลือกที่ตั้งว่าการมณฑลที่ริมแม่น้ำท่าตะเภา ใกล้บ้านเจ้าเมืองในสมัยระบบกินเมืองการเมืองการปกครองของมณฑลชุมพร พ.ศ. 2439-2468, 59. จากนั้นพระยาวรสิทธิ์เสวีวัตร (ใต้ฮัก ภัทรนาวิก) ดำรงตำแหน่่งข้าหลวงเทศาภิบาลระหว่าง พ.ศ. 2444–2448 และได้ย้ายที่ตั้งว่าการมณฑลไปอยู่ที่เมืองไชยา และได้เปลี่ยนชื่อเป็น "มณฑลสุราษฎร์" เมื่อ พ.ศ. 2458

ในรัชสมัยพระบาทสมเด็จพระมงกุฎเกล้าเจ้าอยู่หัว ฐานะการคลังประเทศตกอยู่ในภาวะขาดดุลมาตลอด รัฐบาลจึงต้องการตัดงบประมาณ จึงได้ยุบมณฑลสุราษฎร์เมื่อ พ.ศ. 2468การเมืองการปกครองของมณฑลชุมพร พ.ศ. 2439-2468, 163.

การปฏิรูป
การแบ่งเขตการปกครองในสมัยพระยารัตนเศรษฐี (คอซิมก๊อง) เมืองชุมพรประกอบด้วย 4 อำเภอ คือ อำเภอชุมพร อำเภอปะทิว อำเภอท่าแซะ และอำเภอกำเนิดนพคุณ เมืองหลังสวนประกอบด้วย 3 อำเภอ คือ อำเภอหลังสวน อำเภอสวี และอำเภอพะโต๊ะ เมืองไชยาประกอบด้วย 4 อำเภอ คือ อำเภอไชยา อำเภอพุนพิน อำเภอประสงค์ และอำเภอคีรีรัฐนิคม เมืองกาญจนดิษฐ์ประกอบด้วย 4 อำเภอ คือ อำเภอกาญจนดิษฐ์ อำเภอพุมควง อำเภอกะแดะ และอำเภอเกาะการเมืองการปกครองของมณฑลชุมพร พ.ศ. 2439-2468, 63. เจ้าเมืองแบบเก่าได้รับตำแหน่งผู้ว่าราชการเมือง

รายชื่อข้าหลวงเทศาภิบาล
 พระยารัตนเศรษฐี (คอซิมก๊อง) พ.ศ. 2439–2443
 พระยาวรสิทธิ์เสวีวัตร (ใต้ฮัก ภัทรนาวิก) พ.ศ. 2444–2448
 พระยามหิบาลบริรักษ์ (สวัสดิ์ ภูมิรัตน์) พ.ศ. 2448–2455
 พระยาคงคาธราธิบดี (พลอย ณ นคร) พ.ศ. 2455–2468
# โบสถ์ยิวใหญ่แห่งเปิลแซ็ญ
โบสถ์ยิวใหญ่  ในเปิลแซ็ญ ประเทศเช็กเกีย เป็นโบสถ์ยิวที่มีขนาดใหญ่ที่สุดเป็นอันดับสองของทวีปยุโรปJewish Heritage Report, Vol. I, Nos. 3-4 / Winter 1997-98, Pilsen Synagogue, Synagogue Rededicated in Pilsen, Czech Republic
by Richard Allen Greene  

โบสถ์ยิวใหญ่มีลักษณะทางสถาปัตยกรรมที่โดดเด่นด้วยโดมหัวหอมแบบรัสเซียออร์ทอดอกซ์, เพดานแบบอาหรับ และ Aron kodesh แบบอินเดีย ในระหว่างสงครามโลกครั้งที่สอง โบสถ์ถูกใช้เป็นโกดังของกองทัพ จึงทำให้โบสถ์ไม่ถูกกองทัพของนาซีทำลายขณะยึดครองดินแดนเช็ก หลังสงครามสิ้นสุด เช็กโกสโลวาเกียอยู่ภายใต้ปกครองของคอมมิวนิสน์ ซ่งสั่งปิดศาสนาสถานทุกแห่ง โบสถ์ยิวจึงถูกทิ้งร้างและขาดการดูแล
# ท้องฟ้าจำลองปักกิ่ง
ในปี 2544–2547 เริ่มการก่อสร้างและประกอบอุปกรณ์ของท้องฟ้าจำลองแห่งใหม่ (อาคาร B) ในปี 2551 แล้วเสร็จการติดตั้งโดมฉายภาพเทคโนโลยีดิจิทัล อาคาร B ประกอบด้วยห้องท้องฟ้าจำลองดิจิทัล โรงภาพยนตร์ 3 มิติและ 4 มิติ ห้องโถงนิทรรศการหลายแห่ง และหอดูดาวสองแห่ง 

ท้องฟ้าจำลองปักกิ่งเป็นสถาบันที่ได้รับทุนสนับสนุนทั้งหมดจากสถาบันวิทยาศาสตร์และเทคโนโลยีแห่งปักกิ่ง
# สระสองห้อง
สระสองห้อง (เดิมเรียก หนองสองห้อง) เป็นสระน้ำตั้งอยู่ทางทิศตะวันตกนอกกำแพงพระราชวังจันทน์ อำเภอเมือง จังหวัดพิษณุโลก

สระสองห้องประกอบไปด้วยสระน้ำสี่เหลี่ยมผืนผ้าขนาดใหญ่จำนวน 2 สระ สระยาวตามแกนทิศเหนือและทิศใต้ มีเกาะคันดินขนาด 15 × 15 เมตรคั้นกลางทำให้แบ่งสระได้สองส่วน คาดว่าสร้างขึ้นเพื่อการชลประทานของพระราชวังจันทน์

น้ำภายในสระสองห้องถูกนำไปใช้ประกอบพระราชพิธีสรงน้ำมูรธาภิเษกของพระบาทสมเด็จพระมงกุฏเกล้าเจ้าอยู่หัวเป็นครั้งแรก โดยครั้งล่าสุดได้นำน้ำจากสระไปใช้ในพระราชพิธีบรมราชาภิเษก พุทธศักราช 2562 ของพระบาทสมเด็จพระวชิรเกล้าเจ้าอยู่หัวกรมส่งเสริมการปกครองส่วนท้องถิ่น. น้ำอภิเษก. 2562.

 ประวัติ 
สระสองห้องไม่ปรากฏหลักฐานในเอกสารร่วมสมัย คาดว่าสร้างมาพร้อมกับพระราชวังจันทน์ในสมัยสุโขทัยหรือสมัยอยุธยา เพื่อการชลประทานและสระเก็บน้ำในพระราชวัง ในบริเวณกลางสระสองห้องได้พบโบราณวัตถุสมัยอยุธยา สันนิษฐานว่ามีพลับพลาหรือพระที่นั่งเย็นตั้งอยู่คาดว่าทำมาจากไม้ เนื่องจากไม่พบโครงสร้างสถาปัตยกรรมนาตยา ภูษี และสายสวรรค์ ขยันยิ่ง (11 มีนาคม 2562). เถลิงกษัตราธิราช Lightning Talk ตอน สระสองห้องพระราชวังจันทน์อีกหนึ่งแหล่งน้ำศักดิ์สิทธิ์; ช่อง 3. 

สระสองห้องปรากฏหลักฐานเมื่อครั้นพระบาทสมเด็จพระจุลจอมเกล้าเจ้าอยู่หัวทรงมีพระราชหัตถเลขาเมื่อครั้งเสด็จมาพิษณุโลกในปี พ.ศ. 2444 โดยเสด็จมายังพระราชวังจันทน์ และเสด็จทอดพระเนตรสระสองห้องด้วย ต่อมา สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ โปรดเกล้า ฯ ให้จัดทำแผนที่พระราชวังจันทน์ และสระสองห้อง จากแผนที่พบว่ามีการขุดคลองชื่อว่า คลองมะดัน เชื่อมต่อระหว่างสระสองห้องกับแม่น้ำน่านทางทิศเหนือ

+ รายละเอียดสระสองห้อง  สระทิศเหนือ สระทิศใต้     กว้าง: 40 เมตร 40 เมตร ยาว: 160 เมตร 160 เมตร

 การใช้งาน 
250px|thumb|right|น้ำศักดิ์สิทธิ์จะถูกบรรจุลงในคนโทน้ำในพิธีเชิญคนโทน้ำไปอภิเษกที่วัดสุทัศนเทพวรารามราชวรมหาวิหารในวโรกาสพระราชพิธีบรมราชาภิเษก พ.ศ. 2562
น้ำจากสระสองห้องถูกนำมาใช้ในพระราชพิธีสรงน้ำมูรธาภิเษกของกรุงรัตนโกสินทร์ เริ่มใช้ในพระราชพิธีบรมราชาภิเษกของพระบาทสมเด็จพระมงกุฎเกล้าเจ้าอยู่หัว, พระบาทสมเด็จพระปกเกล้าเจ้าอยู่หัว, พระบาทสมเด็จพระมหาภูมิพลอดุลยเดชมหาราช บรมนาถบพิตร, และพระบาทสมเด็จพระวชิรเกล้าเจ้าอยู่หัว 

ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร ได้นำน้ำจากสระสองห้องไปใช้ในพระราชพิธีบรมราชาภิเษก พุทธศักราช 2493, พระราชพิธีมหามงคลเฉลิมพระชนมพรรษา 5 รอบ 5 ธันวาคม 2530, พระราชพิธีมหามงคลเฉลิมพระชนมพรรษา 6 รอบ 5 ธันวาคม 2542, และพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550 เพื่อสรงมูรธาภิเษกและอภิเษกน้ำศักดิ์สิทธิ์

ในรัชสมัยพระบาทสมเด็จพระวชิรเกล้าเจ้าอยู่หัว ได้นำน้ำไปใช้ในพระราชพิธีสรงน้ำมูรธาภิเษกในพระราชพิธีบรมราชาภิเษก พุทธศักราช 2562 โดยเมื่อวันที่ 6 เมษายน พ.ศ. 2562 ได้พลีกรรมตักน้ำจากสระสองห้อง พิพัฒน์ เอกภาพันธ์ ผู้ว่าราชการจังหวัดพิษณุโลก เป็นประธานในพิธีพลีกรรม จากนั้น ตั้งขบวนเพื่ออัญเชิญน้ำศักดิ์สิทธิ์ของสระสองห้องไปยังวัดพระศรีรัตนมหาธาตุวรมหาวิหาร เพื่อประกอบพิธีอภิเษกน้ำศักดิ์สิทธิ์พิษณุโลกเตรียมพร้อมสระสองห้อง ในพิธีพลีกรรมตักน้ำศักดิ์สิทธิ์ เกือบ 100 % มติชน. 1 เมษายน 2562.เชิญชวนชาวจังหวัดพิษณุโลกร่วมพิธีพลีกรรมตักน้ำศักดิ์สิทธิ์ ณ “สระสองห้อง” พระราชวังจันทน์
# เซปักตะกร้อเวิลด์คัพ
อิสตาฟเวิลด์คัพ  เป็นการแข่งขันเซปักตะกร้อนานาชาติในร่มที่จัดโดยสหพันธ์เซปักตะกร้อนานาชาติ (ISTAF) ซึ่งแข่งขันโดยทีมชาติชายและหญิง การแข่งขันชิงแชมป์ครั้งแรกเริ่มขึ้นในปี พ.ศ. 2554 ที่กรุงกัวลาลัมเปอร์ ประเทศมาเลเซีย โดยมีทีมชาย 23 ทีมและหญิง 13 ทีมเข้าร่วมการแข่งขัน การแข่งขันเกิดขึ้นเป็นประจำทุก ๆ สี่ปี กำหนดการแข่งขันครั้งต่อไปในปี พ.ศ. 2558 ซึ่งถูกเลื่อนออกไปเนื่องจากการแข่งขันกีฬาซีเกมส์ การแข่งขันครั้งที่สองเกิดขึ้นที่เมืองไฮเดอราบาด ประเทศอินเดีย ในปี พ.ศ. 2560 ประเทศไทยชนะการแข่งขันทั้งหมด

 สรุปผลการแข่งขัน 

 ทีมชาย 
เซปักตะกร้อชายทีมชาติไทยเป็นทีมที่ครองตำแหน่งมากที่สุดในโลกจนถึงปัจจุบัน ประเทศไทยชนะเวิลด์คัพทั้ง 2 สมัย

ปี เจ้าภาพ ชิงชนะเลิศ อันดับสาม  ชนะเลิศ คะแนน รองชนะเลิศ 2011 กัวลาลัมเปอร์3–0และ2017 ไฮเดอราบาด2–0และ2021 TBATBATBATBAandTBA

 ตารางสรุปเหรียญ 

 ทีมหญิง 
เซปักตะกร้อหญิงทีมชาติไทยเป็นทีมที่ครองตำแหน่งมากที่สุดในโลกจนถึงปัจจุบัน ประเทศไทยชนะเวิลด์คัพทั้ง 2 สมัย

ปี เจ้าภาพ ชิงชนะเลิศ อันดับสาม  ชนะเลิศ คะแนน รองชนะเลิศ 2011 กัวลาลัมเปอร์3–0และ2017 ไฮเดอราบาด2–0และ2021 TBATBATBATBAandTBA

 ตารางสรุปเหรียญ
# เจ้าชายลูทวิช ฟิลลิพแห่งทวร์นและทัคซิส
เจ้าชายลูทวิช ฟิลลิพแห่งทวร์นและทัคซิส  ประสูติเมื่อวันที่ 2 กุมภาพันธ์ 2444 เป็นพระโอรสใน  อัลแบร์ท เจ้าชายที่ 8 แห่งทวร์นและทัคซิส และ อาร์ชดัชเชสมาร์เกรเธอ คลิเมนไทน์แห่งออสเตรีย โดยพระมารดาของพระองค์ เป็นพระราชปนัดดาใน จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ พระองค์เป็นพระอนุชาใน  ฟรันทซ์ โยเซ็ฟ เจ้าชายที่ 9 แห่งทวร์นและทัคซิส และ คาร์ล เอากุสท์ เจ้าชายที่ 10 แห่งทวร์นและทัคซิส

เจ้าชายลูทวิช ฟิลลิพแห่งทวร์นและทัคซิส ทรงเสกสมรสกับ เจ้าหญิงเอลิซาเบธแห่งลักเซมเบิร์ก (พ.ศ. 2444–2493) พระธิดาใน แกรนด์ดยุกวิลเลมที่ 4 แห่งลักเซมเบิร์ก พระน้องนางเธอใน แกรนด์ดัชเชสมารี-อาเดลาอีดแห่งลักเซมเบิร์ก และ แกรนด์ดัชเชสชาร์ล็อตแห่งลักเซมเบิร์ก เมื่อวันที่ 14 พฤศจิกายน 2465 พระชายารับพระราชทานพระอิสริยยศ เจ้าหญิงเอลิซาเบธแห่งทวร์นและทัคซิส พระชายา มีพระบุตร คือ
เจ้าชายอันเซล์มแห่งทวร์นและทัคซิส
เจ้าหญิงอีนีกาแห่งทวร์นและทัคซิส

พระองค์ทรงประสบอุบัติเหตุทางรถยนต์จนสิ้นพระชนม์ เมื่อวันที่ 22 เมษายน 2476 สิริพระชันษา 32 ปี
 อ้างอิง 
Dallmeier/Schad: Das fürstliche Haus Thurn und Taxis. Pustet Regensburg 1996
# อาร์ชดัชเชสมาร์กาเรเทอ เคลเม็นทีเนอแห่งออสเตรีย
อาร์ชดัชเชสมาร์กาเรเทอ เคลเม็นทีเนอแห่งออสเตรีย  ประสูติเมื่อวันที่ 6 กรกฎาคม 2413 ณ ออสเตรีย-ฮังการี เป็นพระธิดาใน อาร์ชดยุกโยเซ็ฟ คาร์ลแห่งออสเตรีย และ เจ้าหญืงโคลไธลด์แห่งซัคเซิน-โคบวร์คและโกทา พระนางเป็นพระราชปนัดดาใน จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ และ พระเจ้าหลุยส์-ฟีลิปที่ 1 แห่งฝรั่งเศส
165px|thumb|left|พระรูปของพระองค์และพระสวามี
พระองค์ ทรงเสกสมรสกับ อัลแบร์ท เจ้าชายที่ 8 แห่งทวร์นและทัคซิส เมื่อวันที่ 15 กรกฎาคม 2433 พระนางรับพระราชทานพระอิสริยยศที่ เจ้าหญิงพระชายาแห่งทวร์นและทัคซิส มีพระบุตรดังนี้
ฟรันทซ์ โยเซ็ฟ เจ้าชายที่ 9 แห่งทวร์นและทัคซิส
เจ้าชายโยเซ็ฟ อัลเบิร์ต
คาร์ล ออกัสตุส เจ้าชายที่ 10 แห่งทวร์นและทัคซิส
เจ้าชายลูทวิช ฟิลลิพแห่งทวร์นและทัคซิส
เจ้าชายมัคส์ เอมานูเอ็ลแห่งทวร์นและทัคซิส (พ.ศ. 2445 - พ.ศ. 2537)
เอลิซาเบธ เฮเลเนอ มาร์เกรวีนแห่งไมเซิน
เจ้าชายราฟาเอล ไรเนอร์แห่งทวร์นและทัคซิส
เจ้าชายฟิลิป แอนสท์
 อ้างอิง 
"1890 Margarethe & Albert of Thurn and Taxis" . แกรนด์ เลดี้ส์: เบลล์ เอปอก เก็บถาวรจากต้นฉบับเมื่อ 2017-04-15 . สืบค้นเมื่อ2014-04-26 .
# การอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2564
การอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2564 อาจหมายถึง
 การอภิปรายทั่วไปเพื่อลงมติไม่ไว้วางใจรัฐมนตรีไทย กุมภาพันธ์ พ.ศ. 2564
 การอภิปรายทั่วไปเพื่อลงมติไม่ไว้วางใจรัฐมนตรีไทย สิงหาคม–กันยายน พ.ศ. 2564
# กีฬาสกีนอร์ดิกผสมในโอลิมปิกฤดูหนาว 2022
กีฬาสกีนอร์ดิกผสมในโอลิมปิกฤดูหนาว 2022 เป็นการแข่งขันกีฬาสกีนอร์ดิกผสมจะจัดขึ้นที่ศูนย์นอร์ดิกและศูนย์ทวิกีฬาคูหยางชู กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันสกีนอร์ดิกผสมทั้งหมด 3 รายการ จะจัดขึ้นระหว่างวันที่ 9 ถึง 17 กุมภาพันธ์ พ.ศ. 2565

 รอบคัดเลือก 

อนุญาตให้นักกีฬาเข้าร่วมแข่งขันสูงสุดได้ 55 คน ประเทศต่างๆ จะกำหนดโควตาโดยใช้ผลการจัดอันดับการแข่งขันที่จัดขึ้นระหว่างรอบคัดเลือก ตั้งแต่วันที่เดือนกรกฎาคม พ.ศ. 2563 ถึง 16 มกราคม พ.ศ. 2565

 สรุปเหรียญรางวัล

 ตารางสรุปเหรียญ 

 รายการ 
 Individual large hill/10 km       Individual normal hill/10 km       Team large hill/4 x 5 km      

 ประเทศที่เข้าร่วมแข่งขัน 

รายชื่อต่อไปนี้ถือเป็นชั่วคราว ณ วันที่ 16 สิงหาคม พ.ศ. 2564
# จู จิน-โม
จู จิน-โม (ชื่อเกิด พัก จิน-แท (Park Jin-tae); เกิด 26 กันยายน พ.ศ. 2517) เป็นนักแสดงชาวเกาหลีใต้ เขามีชื่อเสียงจากการรับนำในภาพยนตร์เรื่อง แฮปปี้เอนด์ (1999) ซึ่งเขาได้รับรางวัลแกรนด์เบลล์อวอร์ดส์ สาขานักแสดงสมทบชายยอดเยี่ยม, 200 ปอนด์สบิวตี้ (2006), และ อะฟรอเซนฟลาวเออร์ (2008) ซึ่งเขาได้รับรางวัล Baeksang Arts Awards สาขานักแสดงนำชายยอดเยี่ยม และยังมีละครโทรทัศน์เรื่องจักรพรรดินีกี (2013)

 ผลงานการแสดง 

 ภาพยนตร์ 
ปี เรื่อง บทบาท1999 แดนซ์แดนซ์ จุน-ย็อง แฮปปี้เอนด์ คิม อิล-บ็อม 2000 Real Fiction คิม ฮัน-ซิก2001 มูซา: เดอะวอริเออร์ Choi Jung วานี & จูน่า 3 หัวใจ ความหมายหนึ่งเดียว Jun-ha 2004 ไลอาร์ Jeong Man-cheol2006 พัซเซิล เรียว 200 Pounds Beauty Han Sang-jun 2007 อะเลิฟ Chae In-ho 2008 อะฟรอเซนฟลาวเออร์ King 2010 อะเบตเตอร์ทูมอร์โรว Kim Hyuk 2012 กาบี Ilyich 2013 เฟรนด์: เดอะเกรทเลกาซี Lee Chul-joo
# อัลแบร์ท เจ้าชายที่ 8 แห่งทวร์นและทัคซิส
อัลแบร์ท เจ้าชายที่ 8 แห่งทวร์นและทัคซิส  ประสูติเมื่อวันที่ 8 พฤษภาคม 2410 เป็นพระโอรสใน มัคซีมีลีอาน อันตอน เจ้าชายรัชทายาทแห่งทวร์นและทัคซิส และ ดัชเชสเฮเลเนอในบาวาเรีย พระองค์ดำรงพระอิสริยยศ เจ้าชายที่ 8 แห่งทวร์นและทัคซิส ภายหลังการสิ้นพระชนม์ของ มัคซีมีลีอาน มารีอา เจ้าชายที่ 7 แห่งทวร์นและทัคซิส พระเชษฐา เมื่อวันที่ 2 มิถุนายน 2428
165px|thumb|left|พระรูปของพระองค์และพระชายา
อัลแบร์ท เจ้าชายที่ 8 แห่งทวร์นและทัคซิส ทรงเสกสมรสกับ อาร์ชดัชเชสมาร์เกรเธอ คลิเมนไทน์แห่งออสเตรีย พระราชปนัดดาใน จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ เมื่อวันที่ 15 กรกฎาคม 2433 พระชายา รับพระราชทานพระอิสริยยศที่ เจ้าหญิงพระชายาแห่งทวร์นและทัคซิส มีพระบุตรดังนี้
ฟรันทซ์ โยเซ็ฟ เจ้าชายที่ 9 แห่งทวร์นและทัคซิส
เจ้าชายโยเซ็ฟ อัลเบิร์ต
คาร์ล ออกัสตุส เจ้าชายที่ 10 แห่งทวร์นและทัคซิส
เจ้าชายลูทวิช ฟิลลิพแห่งทวร์นและทัคซิส
เจ้าชายมัคส์ เอมานูเอ็ลแห่งทวร์นและทัคซิส (พ.ศ. 2445 - พ.ศ. 2537)
เอลิซาเบธ เฮเลเนอ มาร์เกรวีนแห่งไมเซิน
เจ้าชายราฟาเอล ไรเนอร์แห่งทวร์นและทัคซิส
เจ้าชายฟิลิป แอนสท์
 อ้างอิง 
"1890 Margarethe & Albert of Thurn and Taxis". Grand Ladies: Belle Epoque. Archived from the original on 15 April 2017. Retrieved 26 April 2014.
"Magnificent Jewels and Noble Jewels" (PDF). Sothebys.[permanent dead link]
Boettger, T. F. "Chevaliers de la Toisón d'Or - Knights of the Golden Fleece". La Confrérie Amicale. Archived from the original on 29 July 2018. Retrieved 25 June 2019.
Hof- und Staats-Handbuch des Herzogtum Anhalt (1894) "Herzoglicher Haus-orden Albrecht des Bären" p. 19
Hof- und Staats-Handbuch des Königreich Bayern (1908), "Königliche Orden" p. 8
Hof- und Staats-Handbuch des Königreich Bayern (1908), "Großbeamte der Krone" p. 6
# จอช คีตัน
โจชัว หลุยส์ วีเนอร์ (เกิด 8 กุมภาพันธ์ พ.ศ. 2522) หรือรู้จักในชื่อ จอช คีตัน เป็นนักแสดงและนักดนตรีชาวอเมริกัน เขามีชื่อเสียงจากการรับบท ทาคาชิ 'ชิโระ' ชิโรกาเนะ ในเรื่อง โวลตรอน: เลเจนดารีดีเฟนเดอร์, ตัวละครในเรื่อง เดอะสเปคตาคูลาร์สไปเดอร์-แมน และตัวละครอีกหลายตัวใน สไปเดอร์-แมนของมาร์เวล, แจ็ก ดาร์บี ในเรื่อง ทรานส์ฟอร์เมอร์ส: ไพรม์ และ เฮอร์คิวลิสวัยรุ่นในเรื่อง เฮอร์คิวลิส เขายังพากย์เสียงของ Ryu Hayabusa ในเวอร์ชันคอนโซลของ Ninja Gaiden และเสียงของ Revolver Ocelot ในเกม เมทัลเกียร์โซลิด 3: สเนกอีตเตอร์ เขายังพากย์เสียงของกษัตริย์ Anduin Wrynn ในเกม MMORPG เวิลด์ออฟวอร์คราฟต์
# โบสถ์ยิวใหม่เก่า
โบสถ์ยิวใหม่เก่า  หรือ อัลท์นอยโชล (Altneuschul) เป็นโบสถ์ยิวในย่านโยเซฟอฟของนครปราก ประเทศเช็กเกีย โบสถ์ยิวนี้เป็นโบสถ์ยิวที่ยังคงใช้งานอยู่ที่เก่าแก่ที่สุดในโลกThe Scolanova Synagogue in Italy, also 13th century, was converted to a church by 1380 but was restored to synagogue use in 2006. และเป็นโบสถ์ยิวยุคกลางที่เก่าแก่ที่สุดที่ยังคงหลงเหลือมาถึงปัจจุบันที่ออกแบบด้วยลักษณะเนฟคู่ (twin-nave design)

โบสถ์สร้างเสร็จในปี 1270 ด้วยสถาปัตยกรรมกอธิก และเป็นหนึ่งในอาคารกอธิกแรก ๆ ในปรากDavid Wallace, Preface, Anne's Bohemia; Czech Literature and Society, 1310–1420, Alfred Thomas University of Minnesota Press, 1998, p. xi. โบสถ์ยิวที่เก่าแก่กว่าที่นี่คือโบสถ์ยิวเก่า (Old Synagogue) ถูกทำลายลงในปี 1867 แลวะแทนที่ด้วยโบสถ์ยิวสเปน

ศัพทมูล
แรกเริ่มโบสถ์มีชื่อว่า โบสถ์ยิวใหม่ หรือ โบสถ์ยิวใหญ่ แต่ภายหลังเมื่อมีโบสถ์ยิวใหม่ ๆ สร้างขึ้นในศตวรรษที่ 16 ผู้คนจึงเริ่มเรียกที่นี่ว่าโบสถ์ยิวใหม่เก่า บางคำอธิบายระบุว่าชื่อนี้มาจากคำฮีบรู עַל תְּנַאי (al tnay) อันแปลว่า "ตามสภาพ" (on condition) ซึ่งออกเสียงเหมือนกับคำในภาษายิดดิช "alt-nay" ซึ่งแปลว่า เก่า-ใหม่ (old-new)
# โบสถ์ยิวยูบิแลอุม
โบสถ์ยิวยูบิแลอุม , โบสถ์ยิวจูบิลี  หรือ โบสถ์ยิวเยรูซาเลม  เป็นโบสถ์ยิวบนถนนเยรูซาเลม กรุงปราก ประเทศเช็กเกีย สร้างขึ้นในปี 1906 ผลงานออกแบบโดยสถาปนิก Wilhelm Stiassny และตั้งชื่อตามวโรกาสรัชดาภิเษก 25 ปี (silver Jubilee) ของจักรพรรดิฟรันทซ์ โยเซ็ฟที่ 1 แห่งออสเตรีย

โบสถ์ออกแบบด้วยสถาปัตยกรรมแบบมัวร์ฟื้นฟู ประกอบอาร์ตนูโว ในยุคการปกครองโดยนาซีเยอรมนี โบสถ์ถูกใช้เป็นโกดังเพื่อเก็บทรัพย์สินของชาวยิวที่ถูกยึด และหลังจากสิ้นสุดสงครามก็ไม่ได้เปิดให้บุคคลภายนอกเข้าชมอีกจนกระทั่ง 1 เมษายน 2008 ซึ่งเปิดให้นักท่องเที่ยวและสาธารณะเข้าชมอย่างเป็นทางการThe Jerusalem Synagogue Reopen to Public (Portal of Prague) . Praha.eu.
# แจ็ก วีล
แจ็ก วีล (เกิด 12 มิถุนายน ค.ศ. 2550) เป็นนักแสดงเด็กชาวอังกฤษ มีชื่อเสียงจากผลงานเรื่อง โลกิ (2021) ตอน "เดอะเน็กซัสอีเวนต์" และ "การเดินทางสู่ความลึกลับ"

 ชีวิตในวัยเด็ก 
แจ็ก วีล เกิดเมื่อวันที่ 12 มิถุนายน พ.ศ. 2550 ใน ลอนดอน, ประเทศอังกฤษ

 ผลงานการแสดง 

 ภาพยนตร์ 
 ปี เรื่อง บทบาท หมายเหตุ 2017 มายเนมอิสเลนนี Young Lenny 2018 เดอะเแฟวัวริต Boy 2019 เดอะคอรัปเตด Young Liam 2020 คัมอะเวย์ Curly His Name Was Gerry แจ็ก ภาพยนตร์สั้น
# จักรพรรดิฉีเสี้ยวเจา
จักรพรรดิฉีเสี้ยวเจา ((北)齊孝昭帝) (535–561), พระนามเดิม เกา หยาน (高演), พระนามจีน หยานอัน (延安) เป็นจักรพรรดิแห่งราชวงศ์ฉีเหนือ โดยทั่วไปพระองค์ถือว่าเป็นผู้ปกครองที่มีความสามารถ แต่รัชกาลของพระองค์มีระยะเวลาสั้นน้อยกว่าสองปีก่อนที่จะสวรรคตจากอาการบาดเจ็บจากการตกจากหลังม้า ราชวงศ์ฉีเหนือไม่มีผู้ปกครองที่มีความสามารถอีกหลังจากที่พระองค์สวรรคต พระองค์มีพระชนมายุ 26 พรรษาเมื่อสวรรคต